Wokołkowy plěwjel

Wokołkowy plěwjel (Holosteum umbellatum) je rostlina ze swójby  nalikowych rostlinow (Caryophyllaceae). 

 Wopis 
Wokołkowy plěwjel je jednolětna rostlina, kotraž docpěje wysokosć wot 5 hač 25 cm.

Stołpik njese jenož dwaj hač štyri łopjenowe pory.

 Łopjena 
Spódnja rozeta wobsteji z dołho-jejkojtych, wótrych łopjenow. Łopjena na stołpiku su přećiwostejne a sedźace.

 Kćenja 
Kćěje wot měrca hač meje. Wokołki wobsteja z třoch hač dwanaće za sobu rozkćěwacych kćenjow z dołhimi stołpikami. Kćenja docpěja wulkosć wot něhdźe 1 cm a maja prědku zubate, běłe, 4-6 mm dołhe krónowe łopješka. Překćěte kćenja su dozady wotwisowane.

 Stejnišćo 
Rosće na winicach, winicowych murjach, rolach, nawěwach, pěskowych trawnikach, šćerkowych třěchach a nasypach. Ma radšo zwjetša małowapnate, šćerkowe, pěskowe a kamjentne pódy.

 Rozšěrjenje 
Rostlina je w srjedźnej a južnej Europje rozšěrjena.

 Wužiwanje 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 48 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 138 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Wotkazy 



Kategorija: Nalikowe rostliny